Hegguraksla

Hegguraksla er et fjellparti ved Tafjorden i Fjord kommune, Møre og Romsdal. Sprekkdannelser i fjellet utgjør en fare for at omkring to millioner m3 stein kan rase ut i fjorden og utløse en flodbølge. Den største blokka som fryktes å rase ut er på to millioner m3 mens en mindre blokk er på 1 million, i tillegg antas det at den i raset vil dra med seg store steinurer nedenfor. I 1934 gikk et noe større ras like ved i samme fjellvegg og forårsaket Tafjord-ulykken. Sprekkdannelsene overvåkes kontinuerlig av Åknes/Tafjord Beredskap. Ved sprekkdannelsene er det montert utstyr som registrerer små bevegelser i fjellgrunnen. I 2012 og 2013 har det blitt registrert små bevegelser sammenlignet med bevegelsene i Åkneset.

Heggurtunnelen går gjennom fjellmassivet like nedenfor.

Referanser

Ustabile fjellpartier i Norge
Fjell i Fjord kommune
Møre og Romsdals geologi
Norddal